Mor el periodista Manuel Cuyàs als 67 anys - CATzona
El periodista Manuel Cuyàs ha mort als 67 anys a causa d’una leucèmia, segons ha confirmat el Col·legi de Periodistes. Nascut a Mataró el 1952, la seva carrera s’ha desenvolupat sobretot al diari El Punt, del qual va ser director adjunt i on va començar a escriure opinió el 1972. Quan va sortir l’edició del Maresme el 1995, en va ser director editorial. Però també va participar en altres mitjans de comunicació, com a opinador, entre els quals TV3, RAC1, Catalunya Ràdio o TVE. A més, va ser el curador de les memòries del president Jordi Pujol. Es va llicenciar en Història de l’Art a la Universitat de Barcelona (UB), i va ser cofundador de mitjans locals, com el setmanari El Maresme.